b'\n_START_ARTICLE_\nIncident i\xc5\xa1\xc5\xa1i\n_START_PARAGRAPH_\nIncident i\xc5\xa1\xc5\xa1i (\xe4\xb9\x99\xe5\xb7\xb3\xe3\x81\xae\xe5\xa4\x89 I\xc5\xa1\xc5\xa1i no Hen) ali Incident 645 se imenuje po letu i\xc5\xa1\xc5\xa1i\xc2\xa0v \xc5\xa1estdesetletnem zodiakalnem ciklu, ko je pri\xc5\xa1lo do pomembnega trenutka v japonski cesarski zgodovini._NEWLINE_Incident je bila uspe\xc5\xa1na spletka Nakatomi no Kamatarija, princa Naka no Oeja (kasneje cesar Tend\xc5\xbei) in drugih, ki so \xc5\xbeeleli uni\xc4\x8diti glavno vejo klana Soga, za\xc4\x8denj\xc5\xa1i z atentatom na Soga no Iruka._NEWLINE_Iruka so umorili 10. julija 645 (tradicionalno japonsko 12. dan 6. meseca leta 645) med dvorno ceremonijo, kjer je i\xc5\xa1ikava no Maro cesarici Kogjoku bral iz memoriala Treh korejskih kraljestev. Princ Naka no Oe je vse skrbno pripravil: zaprl je vrata pala\xc4\x8de, podkupil stra\xc5\xbearje v pala\xc4\x8di, skril sulico v dvorani, kjer naj bi potekala ceremonija, in ukazal \xc5\xa1tirim mo\xc5\xbeem, naj napadejo Iruka. Ko je postalo jasno, da so preve\xc4\x8d strahopetni, da bi izvedli napad, je to storil sam princ. Odprl mu je glavo in ramo. Iruka ni umrl takoj, a se je skliceval na nedol\xc5\xbenost in prosil za preiskavo._NEWLINE_Princ Naka no Oe se je zagovarjal pred cesarico Kogjoku in ko se je ta umaknila, da zadevo temeljito premisli, so \xc5\xa1tirje stra\xc5\xbearji izpolnili uboj. Kmalu zatem je Irukov sin Emi\xc5\xa1i zanetil ogenj v svoji hi\xc5\xa1i in v njem tudi umrl. Ogenj je uni\xc4\x8dil rokopis Tennokija\xc2\xa0in drugih cesarskih zakladov, ki jih je hranil klan Soga.\xc2\xa0Fune no Fubitoesaka je hitro zgrabil gore\xc4\x8di Kokki in ga kasneje predstavil Naka no Oeju, a nobena kopija ni pre\xc5\xbeivela do dana\xc5\xa1njega dne._NEWLINE_Nasilje se je odvijalo v cesari\xc4\x8dini prisotnosti. Na \xc5\xa1ok se je odzvala z abdikacijo prestola.\xc2\xa0Japonska dru\xc5\xbeba v obdobju Asuka je bila ob\xc4\x8dutljiva na ti. "onesna\xc5\xbeenje", tako duhovno kot osebno. Smrt (predvsem nasilni uboj v neposredni bli\xc5\xbeini cesarice) so smatrali za enega najhuj\xc5\xa1ih onesna\xc5\xbeevalcev. Zahtevala naj bi ve\xc4\x8d dni osamitve, med katero bi sku\xc5\xa1ala cesarica tekom negotovega procesa odpraviti posledice tak\xc5\xa1nega bogoskrunstva._NEWLINE_Kogjoku je \xc5\xbeelela takoj abdicirati v korist Naka no Oeja. Nakatomi no Kamatari je vztrajal, da naj gre prestol k njegovemu starej\xc5\xa1emu bratu, Furihito no Oeju ali cesari\xc4\x8dinem bratu, princu Karuju. Furuhito no Oe ni \xc5\xbeelel sesti na prestol, zato je sprejel tonzuro budisti\xc4\x8dnega meniha.\xc2\xa0Taisti dan (tradicionalno 12. julija 645) si je Furihito no Oe pobril glavo v templju Hoko-d\xc5\xbei na prostem med dvorano Buda in pagodo.\xc2\xa0Kogjoku je abdicirala prestol v korist svojega brata, ki je kmalu zasedel prestol kot cesar Kotoku (645-654). Po Kotokujevi smrti je Kogjoku ponovno sedla na prestol kot Sajmej (vladala 655-661) preden jo je Naka no Oe kon\xc4\x8dno nasledil kot cesar Tend\xc5\xbei\xc2\xa0(661-672).'